CELEX: 32011D0493
Language: bg
Date: 2011-08-05 00:00:00
Title: 2011/493/ЕС: Решение за изпълнение на Комисията от 5 август 2011 година за одобряване на плана за ликвидиране на болестта шап по дивите животни в България (нотифицирано под номер C(2011) 5625)

6.8.2011   
            
            
               BG
            
            
               Официален вестник на Европейския съюз
            
            
               L 203/32
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 5 август 2011 година
   за одобряване на плана за ликвидиране на болестта шап по дивите животни в България
   (нотифицирано под номер C(2011) 5625)
   (само текстът на български език е автентичен)
   (2011/493/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2003/85/ЕО на Съвета от 29 септември 2003 г. относно мерки на Общността за борба с болестта шап и за отмяна на Директива 85/511/ЕИО и решения 89/531/ЕИО и 91/665/ЕИО, и за изменение на Директива 92/46/ЕИО (1), и по-специално част Б, точка 2 от приложение ХVIII към нея,
   като има предвид, че:
   
               (1)
            
            
               С Директива 2003/85/ЕО (наричана по-долу „директивата“) се въвеждат мерки на Съюза за борба с болестта шап, включително мерките при потвърждаване на наличието на болестта шап при диви животни.
            
         
               (2)
            
            
               Между 5 януари и 7 април 2011 г. в района на Бургас в България бе потвърден един случай на шап при глигани и общо 11 случая на шап по добитъка. Вследствие на това България предприе мерки в рамките на директивата.
            
         
               (3)
            
            
               В съответствие с член 85, параграф 4 от директивата, веднага щом компетентният орган в България получи потвърждение за първичен случай на болестта шап при диви животни, той приложи мерките от част А от приложение ХVIII към директивата, предвидени за такива обстоятелства, с цел да ограничи разпространението на болестта.
            
         
               (4)
            
            
               Освен това България изработи план за ликвидиране на болестта шап сред дивите животни в областта, определена като заразена, и посочи мерките, приложени в животновъдните стопанства в областта в съответствие с част Б от приложение ХVIII към директивата.
            
         
               (5)
            
            
               На 4 април 2011 г. в рамките на 90-дневния период след потвърждаването на болестта шап сред дивите животни България представи план за ликвидиране на болестта шап сред дивите животни в части от Бургаска, Ямболска и Хасковска област.
            
         
               (6)
            
            
               Вследствие на оценка от страна на Комисията се смята, че представеният от България план отговаря на изискванията на част Б от приложение ХVIII към директивата и че ще позволи постигането на желаните цели. Във връзка с горното планът следва да бъде одобрен.
            
         
               (7)
            
            
               Освен това в някои части от Бургаска и Ямболска област мерките, предвидени в плана за ликвидиране на болестта, са подкрепени от мерките, предвидени в Решение 2011/44/ЕС на Комисията от 19 януари 2011 г. относно някои защитни мерки срещу болестта шап в България (2).
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Одобряване на плана за ликвидиране на болестта шап по дивите животни в България
   Одобрява се представеният на Комисията от България на 4 април 2011 г. план за ликвидиране на болестта шап по възприемчиви към тази болест диви животни в областите, посочени в приложението.
   Член 2
   Съобразяване
   България взема необходимите мерки, за да се съобрази с настоящото решение, и публикува посочените мерки.
   България незабавно информира Комисията за това.
   Член 3
   Адресат
   Адресат на настоящото решение е Република България.
   
      Съставено в Брюксел на 5 август 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 306, 22.11.2003 г., стр. 1.
   
      (2)  ОВ L 19, 22.1.2011 г., стр. 20.
   
      ПРИЛОЖЕНИЕ
      
         Области в България, в които трябва да се прилага планът за ликвидиране на болестта шап по възприемчивите диви животни
      
      Частите от Бургаска, Ямболска и Хасковска област в рамките на следния периметър:
      
                  1.
               
               
                  Северна граница:
                  
                              а)
                           
                           
                              в общините Приморско и Созопол (Бургаска област):
                              
                                          i)
                                       
                                       
                                          път № 99 западно от град Китен, от брега на Черно море, в посока към Приморско и оттам второкласен път № 992 към Ясна поляна и по-нататък към Ново Паничарево до пресичането му с път № 9/Е87;
                                       
                                    
                                          ii)
                                       
                                       
                                          път № 9/Е87 на север до пресичането му с второкласния път към Извор;
                                       
                                    
                                          iii)
                                       
                                       
                                          пътят към Извор, Зидарово, Габър до точката с координати 42°18′19,82″N/27°17′12,11″E, в която местният път пресича административната граница на община Средец;
                                       
                                    
                        
                              б)
                           
                           
                              в община Средец (Бургаска област):
                              
                                          i)
                                       
                                       
                                          от точката с посочените координати — местният път в посока Драчево, село Драчево и по-нататък пътят, водещ северно от Драчево, до сливането на главен път № 79 с главен път № 53 източно от село Средец;
                                       
                                    
                                          ii)
                                       
                                       
                                          южната граница на Средец;
                                       
                                    
                                          iii)
                                       
                                       
                                          местният път от Средец на запад към село Белила и към моста на този път над река Средецка, на запад от село Проход, включително село Проход;
                                       
                                    
                                          iv)
                                       
                                       
                                          река Средецка от пресечната ѝ точка с местния път, водещ от Проход до Бистрец, до мястото, където ръкавът на реката, който води до село Оман (община Болярово), стига до границата на община Болярово с координати 42°16′57,78″N/26°57′33,54″E;
                                       
                                    
                        
                              в)
                           
                           
                              в община Болярово (Ямболска област):
                              
                                          i)
                                       
                                       
                                          река Средецка от мястото, където ръкавът на реката, който води до село Оман (община Болярово), стига до точка с координати 42°16′57,78″N/26°57′33,54″E на границата на община Болярово и по-нататък в посока към Оман;
                                       
                                    
                                          ii)
                                       
                                       
                                          пътят от Оман към Денница и по-нататък, в посока към пресечната точка с пътя от Каменец към Стефан Караджово;
                                       
                                    
                                          iii)
                                       
                                       
                                          пътят от Стефан Караджово към Дъбово, по-нататък към Попово, до пресечната точка с координати 42°10′48″N/26°41′45″E на границата на община Елхово;
                                       
                                    
                        
                              г)
                           
                           
                              в община Елхово (Ямболска област):
                              
                                          i)
                                       
                                       
                                          пътят към Добрич от точката, описана в буква в), подточка iii), до пресечната точка с път № 79 южно от Добрич;
                                       
                                    
                                          ii)
                                       
                                       
                                          път № 79 от Добрич до пресечната точка с път № 7 на изток от Елхово.
                                       
                                    
                        
            
                  2.
               
               
                  Западна граница:
                  
                              а)
                           
                           
                              в община Елхово (Ямболска област):
                              
                                          i)
                                       
                                       
                                          път № 7 от Елхово до пресечната точка с път № 76 на североизток от село Княжево;
                                       
                                    
                                          ii)
                                       
                                       
                                          второкласният път, който пресича път № 76 северно от село Княжево и води към Срем;
                                       
                                    
                        
                              б)
                           
                           
                              в община Тополовград (Хасковска област):
                              
                                          i)
                                       
                                       
                                          пътят от Княжево към Срем, Устрем и по-нататък, към Планиново;
                                       
                                    
                                          ii)
                                       
                                       
                                          пътят от Планиново до пресечната точка с координати 41°57′12″N/26°21′56″E близо до границата с община Свиленград;
                                       
                                    
                        
                              в)
                           
                           
                              в община Свиленград (Хасковска област):
                              
                                          i)
                                       
                                       
                                          пътят от пресечната точка, описана в буква б), подточка ii), в южна посока към Дервишка могила и Левка до пресичането му с път № 55, водещ към Свиленград;
                                       
                                    
                                          ii)
                                       
                                       
                                          път № 55 от пресечната точка, описана в подточка i), до пресечната точка с път № 8 от Свиленград северно от Свиленград;
                                       
                                    
                                          iii)
                                       
                                       
                                          път № 8 южно от Свиленград, успоредно на път Е 80, до Капитан Андреево на границата с Турция.
                                       
                                    
                        
            
                  3.
               
               
                  Южна граница:
                  Националната граница (сухопътна и по реката) между България и Турция, от Капитан Андреево на запад до Резово на изток.
               
            
                  4.
               
               
                  Източна граница:
                  Брегът на Черно море между Резово и Китен.